ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
101.7 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, ഒക്ടോബർ 17, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 101.7 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
10.42 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
(Visitor Counter : 103
കൃഷി മന്ത്രാലയം
കൊപ്രയ്ക്ക് 2023 സീസണിലെ മിനിമം താങ്ങുവിലയ്ക്ക് കേന്ദ്ര മന്ത്രിസഭയുടെ അംഗീകാരം
കൊപ്രയ്ക്ക് 2023 സീസണിലെ മിനിമം താങ്ങുവിലയ്ക്ക് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന സാമ്പത്തിക കാര്യങ്ങള്ക്കുള്ള മന്ത്രിസഭാ സമിതി അംഗീകാരം നല്കി. കാര്ഷിക ചെലവുകള്ക്കും വിലകള്ക്കും വേണ്ടിയുള്ള കമ്മിഷന്റെ ശിപാര്ശകളുടെയും നാളികേരം കൃഷിചെയ്യുന്ന പ്രധാനപ്പെട്ട സംസ്ഥാനങ്ങളുടെ കാഴ്ചപ്പാടുകളുടെയും അടിസ്ഥാനത്തിലാണ് അംഗീകാരം.
ന്യായമായ ശരാശരി ഗുണനിലവാരത്തിനുള്ള മില്ലിംഗ് കൊപ്രയ്ക്ക് ഒരു ക്വിന്റലിന് 10,860 രൂപയായും ഉണ്ട കൊപ്രയ്ക്ക് ക്വിന്റലിന് 11750രൂപയായും 2023 സീസണില് എം.എസ്.പി നിജപ്പെടുത്തി. മുന്വര്ഷത്തേതില് നിന്ന് മില്ലിംഗ് കൊപ്രയ്ക്ക് ക്വിന്റലിന് 270 രൂപയുടെയും ഉണ്ട കൊപ്രയ്ക്ക് ക്വിന്റലിന് 750/രൂപയുടെയും വര്ദ്ധനയാണ് ഇതിലൂടെ വരുത്തിയിരിക്കുന്നത്. അഖിലേന്ത്യാതലത്തിലെ ശരാശരി ഉല്പാദനചെലവിനെക്കാള് മില്ലിംഗ് കൊപ്രയ്ക്ക് 51.82 ശതമാനത്തിന്റേയും ഉണ്ട കൊപ്രയ്ക്ക് 64.26 ശതമാനത്തിന്റേയും മാര്ജിന്  ഇത് ഉറപ്പാക്കും. അഖിലേന്ത്യാതലത്തില് മൊത്തത്തിലുള്ള ശരാശരി ഉല്പ്പാദനചെലവിന്റെ  1.5 മടങ്ങ് താങ്ങുവിലയായി നിശ്ചയിക്കുമെന്നുള്ള ഗവണ്മെന്റിന്റെ 2018-19 ബജറ്റ് പ്രഖ്യാപനത്തിന്റെ തത്വത്തിന് അനുസൃതമായാണ്. കൊപ്രയ്ക്ക് 2023 സീസണില് എം.എസ്.പി പ്രഖ്യാപിച്ചിരിക്കുന്നത്.
നാളികേര കര്ഷകര്ക്ക് മെച്ചപ്പെട്ട ആദായകരമായ വരുമാനം ഉറപ്പാക്കുന്നതിനും അവരുടെ ക്ഷേമം ഗണ്യമായി മെച്ചപ്പെടുത്തുന്നതിനുമുള്ള സുപ്രധാനവും പുരോഗമനപരവുമായ നടപടികളിലൊന്നാണിത്.
നാഷണല് അഗ്രികള്ച്ചറല് കോഓപ്പറേറ്റീവ് മാര്ക്കറ്റിംഗ് ഫെഡറേഷന് ഓഫ് ഇന്ത്യ ലിമിറ്റഡും  നാഷണല് കോഓപ്പറേറ്റീവ് കണ്സ്യൂമേഴ്സ് ഫെഡറേഷനും  തന്നെയായിരിക്കും താങ്ങുവില പദ്ധതി പ്രകാരമുള്ള  കൊപ്രയുടെയൂം തൊണ്ട് കളഞ്ഞ തേങ്ങയുടെയും സംഭരണത്തിനുള്ള കേന്ദ്ര നോഡല് ഏജന്സികളായി തുടര്ന്നും പ്രവര്ത്തിക്കുക.
---ND---
(Visitor Counter : 79
കേന്ദ്ര മന്ത്രിസഭാ സമിതിയുടെ തീരുമാനങ്ങള്
ഇന്ത്യയും യുണൈറ്റഡ് കിംഗ്ഡം ഓഫ് ഗ്രേറ്റ് ബ്രിട്ടനും വടക്കൻ അയർലൻഡും തമ്മിലുള്ള അക്കാദമിക് യോഗ്യതകളുടെ പരസ്പര അംഗീകാരം സംബന്ധിച്ച ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
ഇന്ത്യയും യുണൈറ്റഡ് കിംഗ്ഡം ഓഫ് ഗ്രേറ്റ് ബ്രിട്ടനും വടക്കൻ അയർലൻഡും തമ്മിലുള്ള അക്കാദമിക് യോഗ്യതകളുടെ പരസ്പര അംഗീകാരം സംബന്ധിച്ചു ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗം മുൻകാല പ്രാബല്യത്തോടെ അംഗീകാരം നൽകി.
ഇന്ത്യയും യുകെയും തമ്മിലുള്ള യോഗ്യതകളുടെ പരസ്പര അംഗീകാരം, അക്കാദമിക സഹകരണവും വിദ്യാർത്ഥികളുടെ ചലനാത്മകതയും പ്രോത്സാഹിപ്പിക്കുന്നതിന് ലക്ഷ്യമിടുന്നു. തങ്ങളുടെ ഒരു വർഷത്തെ മാസ്റ്റേഴ്സ് പ്രോഗ്രാമിന് അംഗീകാരം നൽകണമെന്ന യുകെയുടെ ഭാഗത്തുനിന്നുള്ള അഭ്യർത്ഥന പരിഗണിച്ചു, 2020 ഡിസംബർ 16 ന് ന്യൂഡൽഹിയിൽ നടന്ന ഇരു രാജ്യങ്ങളിലെയും വിദ്യാഭ്യാസ മന്ത്രിമാർ തമ്മിലുള്ള കൂടിക്കാഴ്ചയിൽ, സംയുക്ത കർമ്മ സമിതി രൂപീകരിക്കാൻ തീരുമാനമെടുത്തു. ഇതിന്റെ ആദ്യ യോഗം 2021 ഫെബ്രുവരി 04-ന് നടന്നു, തുടർന്ന് വിശദമായ ചർച്ചകൾക്ക് ശേഷം കരട് ധാരണാപത്രത്തിന് ഇരുപക്ഷവും സമ്മതിച്ചു.
വിദ്യാഭ്യാസ യോഗ്യതകൾ, പഠിച്ച കാലയളവുകൾ, അക്കാദമിക് ബിരുദങ്ങൾ/യോഗ്യതകൾ എന്നിവയുമായി ബന്ധപ്പെട്ട രേഖകൾ, ഇരു രാജ്യങ്ങളിലെയും വിദ്യാഭ്യാസ സ്ഥാപനങ്ങളുടെ അക്രഡിറ്റേഷൻ എന്നിവയുടെ പരസ്പര അംഗീകാരം സുഗമമാക്കുന്നതിനാണ് ധാരണാപത്രം ലക്ഷ്യമിടുന്നത്. എഞ്ചിനീയറിംഗ്, മെഡിസിൻ, നഴ്സിംഗ്, പാരാ മെഡിക്കൽ വിദ്യാഭ്യാസം, ഫാർമസി, നിയമം, ആർക്കിടെക്ചർ തുടങ്ങിയ പ്രൊഫഷണൽ ബിരുദങ്ങൾ ഈ ധാരണാപത്രത്തിന്റെ പരിധിയിൽ വരുന്നതല്ല. വിദ്യാഭ്യാസത്തിന്റെ ഇന്റൽ-ദേശീയവൽക്കരണത്തിനായുള്ള 2020 ദേശീയ വിദ്യാഭ്യാസ നയത്തിന് കീഴിലുള്ള നമ്മുടെ ലക്ഷ്യങ്ങളിലൊന്നായ ഉന്നത വിദ്യാഭ്യാസ സ്ഥാപനങ്ങൾക്കിടയിൽ ജോയിന്റ്/ഡ്യുവൽ ഡിഗ്രി കോഴ്സുകൾ സ്ഥാപിക്കുന്നതിനും ഇത് സഹായകമാകും.
ഈ ധാരണാപത്രം വിദ്യാഭ്യാസ ഘടന, പരിപാടികൾ, മാനദണ്ഡങ്ങൾ എന്നിവയെക്കുറിച്ചുള്ള വിവരങ്ങളുടെ ഉഭയകക്ഷി കൈമാറ്റം പ്രോത്സാഹിപ്പിക്കുകയും ഇരു രാജ്യങ്ങൾക്കിടയിലുള്ള വിദ്യാർത്ഥികളുടെയും പ്രൊഫഷണലുകളുടെയും ചലനാത്മകത വർദ്ധിപ്പിക്കുകയും ചെയ്യും. വിദ്യാഭ്യാസ മേഖലയിലെ സഹകരണത്തിന്റെ മറ്റ് മേഖലകളെയും പാർട്ടികൾ പരസ്പരം അംഗീകരിക്കുന്ന പഠന പരിപാടികളുടെ വികസനത്തെയും ഇത് പ്രോത്സാഹിപ്പിക്കും.
ഈ ധാരണാപത്രം രണ്ട് രാജ്യങ്ങളുടെയും ദേശീയ നയം, നിയമം, നിയമങ്ങൾ, ചട്ടങ്ങൾ എന്നിവ പ്രകാരം അംഗീകരിച്ച യോഗ്യതകളുടെ സ്വീകാര്യതയുമായി ബന്ധപ്പെട്ട് തുല്യത അംഗീകരിക്കും.
--ND--
(
ഷിപ്പിങ് മന്ത്രാലയം
കൊവിഡ്19ന് എതിരായ പോരാട്ടത്തിന് പിഎം-കെയേഴേസ് ഫണ്ടിലേക്ക് കേന്ദ്ര ഷിപ്പിംഗ് മന്ത്രാലയത്തിന് കീഴിലുള്ള പ്രധാന തുറമുഖങ്ങളിലെയും പൊതുമേഖലാ സ്ഥാപനങ്ങളിലെയും ജീവനക്കാരുടെ വക 7 കോടി രൂപ സംഭാവന
ന്യൂഡൽഹി , ഏപ്രിൽ 6 , 2020
(കേന്ദ്ര ഷിപ്പിംഗ് മന്ത്രാലയത്തിന് കീഴിലുള്ള പ്രധാന തുറമുഖങ്ങളിലെയും പൊതുമേഖലാ സ്ഥാപനങ്ങളിലെയും ജീവനക്കാർ കൊവിഡ് 19ന് എതിരായ പോരാട്ടത്തിനു പിഎം-
കെയേഴ്സ് ഫണ്ടിലേക്ക് ഒരു ദിവസത്തെ ശമ്പളം സംഭാവന ചെയ്യാനായി മുന്നോട്ടു വന്നു. 7 കോടി രൂപയാണ് ജീവനക്കാർ സംഭാവനയായി നൽകുന്നത്
വിവിധ തുറമുഖങ്ങളും പൊതുമേഖലാ സ്ഥാപനങ്ങളും നല്കിയ തുകയുടെ വിശദാംശങ്ങള് https://pib.gov.in/PressReleseDetail.aspx?PRID=1611534 എന്ന ലിങ്കില് ലഭ്യമാണ്
പ്രധാനമന്ത്രിയുടെ ഓഫീസ്
പ്രധാനമന്ത്രിയും ഖത്തര് അമീര് ഷെയ്ഖ് തമീം ബിന് ഹമദ് അല്-താനിയും തമ്മിലുള്ള ടെലിഫോണ് സംഭാഷണം
പ്രധാനമന്ത്രി ശ്രീ നരേന്ദ്ര മോദി ഖത്തര് അമീര് ഷെയ്ഖ് തമീം ബിന് ഹമദ് അല് താനിയുമായി ടെലിഫോണില് സംസാരിച്ചു.
വരുന്ന ഖത്തര് ദേശീയ ദിനത്തോടനുബന്ധിച്ച് പ്രധാനമന്ത്രി ഖത്തർ അമീറിന് ആശംസകള് അറിയിച്ചു. ആശംസകള്ക്ക് പ്രധാനമന്ത്രിയോട് നന്ദി പറഞ്ഞ അമീർ, ദേശീയ ദിനാഘോഷത്തില് ഖത്തറിലെ ഇന്ത്യന് സമൂഹം ആവേശത്തോടെ പങ്കെടുക്കുന്നതും എടുത്തുപറഞ്ഞു. അടുത്തിടെ നടന്ന ദീപാവലി ആഘോഷവുമായി ബന്ധപ്പെട്ട് അദ്ദേഹം പ്രധാനമന്ത്രിക്ക് ഊഷ്മളമായ ആശംസകള് നേർന്നു.
നിക്ഷേപങ്ങള്, ഊര്ജ്ജ സുരക്ഷ എന്നീ മേഖലകളില് ഇരുരാജ്യങ്ങളും തമ്മിലുള്ള ആരോഗ്യകരമായ സഹകരണത്തെക്കുറിച്ച് നേതാക്കള് ചര്ച്ച ചെയ്തു. ഈ കാര്യത്തില് സമീപകാലത്തുണ്ടായ ഗുണപരമായ സംഭവ വികാസങ്ങൾ ഇരുനേതാക്കളും അവലോകനം ചെയ്തു. ഖത്തര് ഇന്വെസ്റ്റ്മെന്റ് അതോറിറ്റിയുടെ ഇന്ത്യയിലേക്കുള്ള നിക്ഷേപം കൂടുതല് സുഗമമാക്കുന്നതിന് ഒരു പ്രത്യേക ദൗത്യ സേനയ്ക്കു രൂപംനല്കാന് നേതാക്കള് തീരുമാനിച്ചു. കൂടാതെ ഇന്ത്യയിലെ മുഴുവന് ഊര്ജ്ജ മൂല്യശൃംഖലയിലും ഖത്തറില് നിന്നുള്ള നിക്ഷേപം സാധ്യമാക്കാനും തീരുമാനമായി.
ബന്ധം ദൃഢമായി തുടരാനും കോവിഡ് 19 മഹാമാരി സൃഷ്ടിച്ച സാഹചര്യം മാറി സാധാരണ നില കൈവരിച്ച ശേഷം നേരിട്ടു കാണാമെന്നും ഇരുനേതാക്കളും സമ്മതിച്ചു.
പ്രധാനമന്ത്രിയുടെ ഓഫീസ്
350-ാമത് ജയന്തിദിനത്തില് പ്രധാനമന്ത്രി ബാബാ ബന്ദാസിംഗ് ബഹാദൂറിന് ശ്രദ്ധാജ്ഞലി അര്പ്പിച്ചു
ധീരനായ ബാബാ ബന്ദാസിംഗ് ബഹാദൂറിന് 350-ാം ജയന്തിദിനത്തില് പ്രധാനമന്ത്രി നരേന്ദ്രമോദി ശ്രദ്ധാജ്ഞലികള് അര്പ്പിച്ചു.
''ധീരനായ ബാബാ ബന്ദാസിംഗ് ബഹാദൂര്ജിക്ക് അദ്ദേഹത്തിന്റെ 350-ാം ജയന്തിദിനത്തില് ശ്രദ്ധാജ്ഞലി അര്പ്പിക്കുന്നു. ലക്ഷക്കണക്കിന് പേരുടെ ഹൃദയങ്ങളിലാണ് അദ്ദേഹം ജീവിക്കുന്നത്. നീതിബോധത്തിന്റെ പേരിലാണ് അദ്ദേഹം ഓര്മ്മിക്കപ്പെടുന്നത്. പാവപ്പെട്ടവരെ ശാക്തീകരിക്കുന്നതിനായി അദ്ദേഹം നിരവധി പ്രയത്നങ്ങള് നടത്തി'', പ്രധാനമന്ത്രി പറഞ്ഞു
ആഭ്യന്തരകാര്യ മന്ത്രാലയം
രാഷ്ട്രീയ പുരസ്കാർ പോർട്ടൽ ആരംഭിച്ചു
ന്യൂ ഡൽഹി: ജൂലൈ 27, 2022
ഇന്ത്യ ഗവൺമെന്റിന്റെ വിവിധ മന്ത്രാലയങ്ങൾ/വകുപ്പുകൾ/ഏജൻസികൾ എന്നിവ നൽകുന്ന പുരസ്കാരങ്ങൾ ഒരു പ്ലാറ്റ്ഫോമിൽ കൊണ്ടുവരുന്നതിനായി ഒരു പൊതുവായ രാഷ്ട്രീയ പുരസ്കാർ പോർട്ടൽ  ഗവണ്മെന്റ് വികസിപ്പിച്ചിട്ടുണ്ട്. ഈ പോർട്ടലിലൂടെ എല്ലാ പൗരന്മാർക്കും/സംഘടനകൾക്കും, വ്യക്തികളെയും/സംഘടനകളെയും ഇന്ത്യ ഗവൺമെന്റിന്റെ വിവിധ പുരസ്കാരങ്ങൾക്കായി നാമനിർദ്ദേശം ചെയ്യാൻ കഴിയും.
ഇപ്പോൾ നാമനിർദേശം/ശുപാർശ നൽകാൻ സാധിക്കുന്ന അവാർഡുകൾ ഇവയാണ്:
i. പദ്മ പുരസ്കാരങ്ങൾ - അവസാന തീയതി - 15/09/2022
ii. കൗശല്ല്യാചാര്യ പുരസ്കാരങ്ങൾ - അവസാന തീയതി - 30/07/2022
iii. മുതിർന്ന പൗരന്മാർക്കുള്ള ദേശിയ പുരസ്കാരം - വയോ ശ്രേഷ്ട്ടാ സമ്മാൻ - അവസാന തീയതി - 18/08/2022
iv. വ്യക്തിഗത മികവിനുള്ള ദേശിയ പുരസ്കാരം 2021 - അവസാന തീയതി - 28/08/2022
v. വ്യക്തിഗത മികവിനുള്ള ദേശിയ പുരസ്കാരം 2022 - അവസാന തീയതി - 28/08/2022
vi. ഭിന്നശേഷിക്കാരുടെ ശാക്തീകരണത്തിന് പ്രവർത്തിക്കുന്ന സ്ഥാപനങ്ങൾക്കുള്ള ദേശിയ പുരസ്കാരങ്ങൾ 2021 - അവസാന തീയതി - 28/08/2022
vii. ഭിന്നശേഷിക്കാരുടെ ശാക്തീകരണത്തിന് പ്രവർത്തിക്കുന്ന സ്ഥാപനങ്ങൾക്കുള്ള ദേശിയ പുരസ്കാരങ്ങൾ 2022 - അവസാന തീയതി - 28/08/2022
viii. ദേശിയ CSR പുരസ്കാരങ്ങൾ - അവസാന തീയതി - 31/07/2022
ix. നാരി ശക്തി പുരസ്കാരം - അവസാന തീയതി - 31/10/2022
x. സുഭാഷ് ചന്ദ്ര ബോസ് ആപധ പ്രബന്ധൻ പുരസ്കാരം - അവസാന തീയതി - 31/08/2022
xi. ഇ-ഗവേണൻസിനുള്ള പുരസ്കാരങ്ങൾ - അവസാന തീയതി - 31/07/2022
xii. സർദാർ പട്ടേൽ ദേശിയ ഏകതാ പുരസ്കാരം - അവസാന തീയതി - 31/07/2022
xiii. മദ്യപാനവും ലഹരിവസ്തുക്കളുടെ ദുരുപയോഗവും തടയുന്നതിനുള്ള മികച്ച സേവനങ്ങൾക്കുള്ള ദേശിയ പുരസ്കാരങ്ങൾ - അവസാന തീയതി - 30/07/2022
xiv. ജീവൻ രക്ഷ പദക് - അവസാന തീയതി - 30/09/2022
വിശദ വിവരങ്ങൾക്കും നാമനിർദ്ദേശം നൽകുന്നതിനും, രാഷ്ട്രീയ പുരസ്കാർ പോർട്ടൽ  സന്ദർശിക്കുക.
പ്രത്യേക സേവനങ്ങളും ഫീച്ചറുകളും
ഇന്ത്യയുടെ ടെക്കേഡിനെ യുവതലമുറ നയിക്കും: കേന്ദ്ര സഹമന്ത്രി രാജീവ് ചന്ദ്രശേഖർ
ഇന്ത്യയുടെ സാങ്കേതിക അവസരങ്ങൾ നിറഞ്ഞ ദശാബ്ദത്തെ യുവ തലമുറ നയിക്കുമെന്ന് കേന്ദ്ര ഇലക്ട്രോണിക്സ് , ഇൻഫർമേഷൻ ടെക്നോളജി, & നൈപുണ്യ വികസന, സംരംഭകത്വ സഹമന്ത്രി ശ്രീ രാജീവ് ചന്ദ്രശേഖർ പറഞ്ഞു. കോട്ടയത്ത് ബാലഗോകുലത്തിന്റെ 48-ാം വാർഷികത്തിൽ പ്രസംഗിക്കുകയായിരുന്നു അദ്ദേഹം. ഇന്ത്യയിലെ യുവജനങ്ങൾ തങ്ങളുടെ നൂതനാശയങ്ങൾ നടപ്പിലാക്കുന്നതിലും വിജയിക്കുന്നതിലും തടസ്സങ്ങൾ നേരിടുന്നില്ലെന്ന് മന്ത്രി പറഞ്ഞു. കേന്ദ്ര ഗവൺമെന്റിന്റെ ഡിജിറ്റൽ സമ്പദ്വ്യവസ്ഥാ പരിപാടികൾ കേന്ദ്ര ആനുകൂല്യങ്ങൾ പൗരന്മാരിലേക്ക് എത്തുന്നുവെന്ന് ഉറപ്പാക്കുന്നു. ആധുനികവൽക്കരണത്തിനും അടിസ്ഥാന സൗകര്യ വികസനത്തിനും ഇന്ത്യ വേണ്ടത്ര പണം ചെലവഴിക്കുന്നുണ്ടെന്നും അദ്ദേഹം പറഞ്ഞു. ആധുനികവൽക്കരണത്തിനും വികസനത്തിനുമൊപ്പം ചരിത്രവും പൈതൃകവും സംരക്ഷിക്കുണമെന്നും അദ്ദേഹം പറഞ്ഞു. കേന്ദ്രഗവണ്മെന്റിന്റെ കഴിഞ്ഞ 9 വർഷം യുവതലമുറയുടെ അവസരങ്ങൾ വർധിപ്പിച്ചെന്നും അദ്ദേഹം പറഞ്ഞു.
--NS--
(Visitor Counter : 54
പ്രധാനമന്ത്രിയുടെ ഓഫീസ്
മാണ്ഡ്യയിലെ ഊഷ്മളമായ സ്വീകരണത്തിന് പ്രധാനമന്ത്രി നന്ദി പറഞ്ഞു
പ്രധാനമന്ത്രി ഇന്ന് കർണാടക പര്യടനത്തിന്റെ ഭാഗമായി മാണ്ഡ്യയിൽ എത്തിയിരുന്നു. അവിടെയുള്ളവർ അദ്ദേഹത്തെ ആവേശത്തോടെ സ്വീകരിച്ചു.
ഒരു വീഡിയോ പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു:
"ഊഷ്മളമായ സ്വാഗതത്തിന് നന്ദി, മാണ്ഡ്യാ!"
Thank you for the warm welcome, Mandya! pic.twitter.com/c4nuvIa5F0
— Narendra Modi  March 12, 2023
റോഡ് ഗതാഗത, ഹൈവേ മന്ത്രാലയം
2020 ഫെബ്രുവരി 15 മുതല് 29 വരെ 15 ദിവസത്തേയ്ക്ക് ഫാസ്റ്റ്ടാഗ്സൗജന്യമായി ലഭ്യമാക്കും
ദേശീയ പാതകളിലെ ടോള്ശേഖരണം പൂര്വാധികം ഡിജിറ്റലാക്കുന്നതിന്റെ ഭാഗമായിദേശീയ പാതാ അതോറിറ്റി ഏര്പ്പെടുത്തിയിരിക്കുന്ന 100 രൂപയുടെ ഫാസ്റ്റ്ടാഗ് ഫീസ് 2020 ഫെബ്രുവരി 15 മുതല് 29 വരെവാങ്ങുന്നതല്ല എന്ന് ഉപരിതല ഗതാഗത മന്ത്രാലയംഅറിയിച്ചു. റോഡ്ഉപയോഗിക്കുന്ന വാഹനഉടമകള്ക്ക്വാഹനത്തിന്റെ രജിസ്ട്രേഷന് സര്ട്ടിഫിക്കറ്റുമായി എത്തിയാല്ദേശീയ പാതയിലെ ടോള്കേന്ദ്രം, ആര്.ടി.ഒ ഓഫീസുകള്, പെട്രോള് പമ്പുകള്എന്നിങ്ങനെയുള്ളകേന്ദ്രങ്ങളില് നിന്ന് ടാഗ്സൗജന്യമായി ലഭിക്കും. ഈ കേന്ദ്രങ്ങള് അറിയുന്നതിന് വാഹന ഉടമകള്MyFASTag App, or visit www.ihmcl.com എന്ന സൈറ്റ് സന്ദര്ശിക്കുകയോഹെല്പ് ലൈനായ1033 ല് വിളിക്കുകയോചെയ്യണം.
ടാഗ് ഫീസ്ഇളവ് ഉണ്ടെങ്കിലും ഫാസ്റ്റ്ടാഗ്വാലറ്റില് മിനിമം ബാലന്സ് തുക ഉണ്ടായിരിക്കേണ്ടതാണ്. അതില് മാറ്റമില്ല. പൊതുജനങ്ങള് ടാഗ് ഉപയോഗിക്കുന്നത് പ്രോത്സാഹിപ്പിക്കന്നതിന് കഴിഞ്ഞ വര്ഷംനവംബര് 22 മുതല് ഡിസംബര് 15 വരെദേശീയ പാത അതോറിറ്റിഇതുപോലെ സൗജന്യം പ്രഖ്യാപിച്ചിരുന്നു.
(NS MRD
പ്രധാനമന്ത്രിയുടെ ഓഫീസ്
ചന്ദൗസി, സെക്കന്തരാബാദ് ദുരന്തങ്ങളിലെ ഇരകൾക്ക് പ്രധാനമന്ത്രി പി എം എൻ ആർ എഫ്ഫിൽ നിന്ന് സഹായധനം പ്രഖ്യാപിച്ചു
ചന്ദൗസിയിലെയും സെക്കന്തരാബാദിലെയും ദുരിതബാധിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  നിന്ന് പ്രധാനമന്ത്രി ശ്രീ നരേന്ദ്ര മോദി സഹായധനം പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ചന്ദൗസിയിലും സെക്കന്തരാബാദിലും ഉണ്ടായ ദുരന്തങ്ങളിൽ മരിച്ചവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ പ്രധാനമന്ത്രി പ്രഖ്യാപിച്ചിട്ടുണ്ട്. പരിക്കേറ്റവർക്ക് 50,000 രൂപ നൽകും."
ND
(
പ്രധാനമന്ത്രിയുടെ ഓഫീസ്
‘കോവിഡ് 19 മുൻനിര പോരാളികൾക്കായുള്ള നൈപുണ്യ വികസന ക്രാഷ് കോഴ്സ് പരിപാടി പ്രധാനമന്ത്രി ഉദ്ഘാടനം ചെയ്യും
പ്രധാനമന്ത്രി ശ്രീ നരേന്ദ്ര മോദി 2021 ജൂൺ 18 ന് രാവിലെ 11 മണിക്ക് വീഡിയോ കോൺഫറൻസിംഗിലൂടെ ‘ ‘കോവിഡ് 19 മുൻനിര പോരാളികൾക്കായുള്ള നൈപുണ്യ വികസന ക്രാഷ് കോഴ്സ് പരിപാടിയുടെ സമാരംഭം കുറിക്കും. 26 സംസ്ഥാനങ്ങളിലായി 111 പരിശീലന കേന്ദ്രങ്ങളിൽ പരിപാടി ആരംഭിക്കും. കേന്ദ്ര നൈപുണ്യ വികസന, സംരംഭകത്വ മന്ത്രിയും ചടങ്ങിൽ പങ്കെടുക്കും.
രാജ്യത്തൊട്ടാകെയുള്ള ഒരു ലക്ഷത്തിലധികം കോവിഡ് യോദ്ധാക്കളുടെ നൈപുണ്യം ഉയർത്താനാണ് പരിപാടി ലക്ഷ്യമിടുന്നത്. ഹോം കെയർ , ബേസിക് കെയർ , അഡ്വാൻസ്ഡ് കെയർ , എമർജൻസി കെയർ സ, സാമ്പിൾ കളക്ഷൻ , മെഡിക്കൽ ഉപകരണങ്ങൾ എന്നിങ്ങനെ ആറ് തൊഴിൽ മേഖലകളിൽ കോവിഡ് പോരാളികൾക്ക് പരിശീലനം നൽകും.
പ്രധാൻ മന്ത്രി കൗശൽ വികാസ് യോജന 3.0 ന്റെ കേന്ദ്ര ഘടകത്തിന് കീഴിൽ മൊത്തം 276 കോടി രൂപ അടങ്കലോടെയുള്ള ഒരു പ്രത്യേക പരിപാടിയായിട്ടാണ് ഇത് രൂപകൽപ്പന ചെയ്തിരിക്കുന്നത്. ഈ പരിപാടിയിലൂടെ ആരോഗ്യമേഖലയിലെ മനുഷ്യശക്തിയുടെ നിലവിലുള്ളതും ഭാവിയിലുമുള്ള ആവശ്യങ്ങൾ നിറവേറ്റുന്നതിനായി വിദഗ്ദ്ധരായ മെഡിക്കൽ ഇതര ആരോഗ്യ പ്രവർത്തകരെ സൃഷ്ടിക്കും.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
രാജ്യത്തെ ഒറ്റ ദിവസത്തെ പരിശോധനകളുടെ എണ്ണം ഏറ്റവും ഉയര്ന്ന നിലയില്; നടത്തിയത് 4.2 ലക്ഷം പരിശോധനകള്
നാളിതുവരെ പരിശോധിച്ചത് 1.6 കോടി സാമ്പിളുകള്
മരണനിരക്കു കുറഞ്ഞ് 2.35 ശതമാനമായി
ഒറ്റദിവസം 4,20,000 കോവിഡ് പരിശോധനകള് എന്ന നേട്ടത്തില് ഇന്ത്യ. ഇതാദ്യമായാണ് രാജ്യത്തെ കോവിഡ് പരിശോധനകളുടെ എണ്ണം ഇത്രയും വര്ധിക്കുന്നത്. കഴിഞ്ഞ ഒരാഴ്ചയായി 3,50,000 പരിശോധനകള് ഓരോ ദിവസവും നടത്തുന്നു. കഴിഞ്ഞ 24 മണിക്കൂറിനുള്ളില് 4,20,898 സാമ്പിളുകളാണ് രാജ്യത്ത് പരിശോധിച്ചത്. അതിന്റെ ഫലമായി ദശലക്ഷത്തില് പരിശോധനാ നിരക്ക്  11,485 ആയി വര്ധിപ്പിക്കാന് കഴിഞ്ഞു. രാജ്യത്ത് ആകെ 1,58,49,068 സാമ്പിളുകളാണ് പരിശോധിച്ചത്. പരിശോധന ദിനംപ്രതി വര്ധിക്കുകയാണ്.
2020 ജനുവരിയില് കോവിഡ് പരിശോധനാ സൗകര്യമുള്ള ഒരു ലാബു മാത്രം ഉണ്ടായിരുന്ന സാഹചര്യത്തില് നിന്ന് ഇന്ന് 1301 ലാബുകളായി വര്ധിച്ചത് പരിശോധനകളുടെ എണ്ണവും കൂട്ടി. ഇതില് 902 എണ്ണം ഗവണ്മെന്റ് ലാബുകളും 399 സ്വകാര്യലാബുകളുമാണ്. ഐസിഎംആറിന്റെ മാര്ഗനിര്ദേശങ്ങളും ഗവണ്മെന്റിന്റെ കൂട്ടായ ശ്രമങ്ങളും പരിശോധനകള് വ്യാപകമാക്കിയിട്ടുണ്ട്. ''ടെസ്റ്റ്, ട്രാക്ക്, ട്രീറ്റ്'' നയം പിന്തുടരാന് കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും നിര്ദേശം നല്കിയിട്ടുണ്ട്. ഇത് ആദ്യഘട്ടത്തില് രോഗികളുടെ എണ്ണം വര്ധിക്കാന് ഇടയാക്കും. എന്നാല്, പിന്നീട് കുറയും.
കേന്ദ്രത്തിന്റെയും സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും കൂട്ടായ പരിശ്രമം കോവിഡ് 19 മരണനിരക്ക് കുറയ്ക്കാന് കാരണമായി. ഇപ്പോള് 2.35 ശതമാനമായി രാജ്യത്തെ മരണനിരക്കു കുറഞ്ഞു. ലോകത്തിലെ ഏറ്റവും കുറഞ്ഞ കോവിഡ് മരണനിരക്ക് ഇന്ത്യയിലാണ്.
കഴിഞ്ഞ 24 മണിക്കൂറിനിടെ 32,223 പേരാണ് രാജ്യത്ത് രോഗമുക്തി നേടിയത്. സുഖം പ്രാപിച്ചവരുടെ ആകെ എണ്ണം ഇന്ന് 8,49,431 ആയി. രോഗമുക്തിനിരക്ക് വീണ്ടും ഉയര്ന്ന് 63.54% ആയി. രോഗമുക്തരും ചികിത്സയില് കഴിയുന്നവരും തമ്മിലുള്ള അന്തരം 3,93,360 ആയി വര്ധിച്ചു.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 182.65 കോടിയിലധികം വാക്സിന് ഡോസുകള്
ഉപയോഗിക്കാത്ത 17.42 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,82,65,14,930
ബാക്കിയുള്ളത്
17,42,45,896
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 182.65 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 17.42 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(--ND--
പ്രത്യേക സേവനങ്ങളും ഫീച്ചറുകളും
ലോകനാളികേര ദിനാഘോഷവും നാളികേര വികസന ബോര്ഡിന്റെ അവാര്ഡു വിതരണവും 2022 സെപ്റ്റംബര് 02 -ന് കൊച്ചിയില്
കൊച്ചി , ഓഗസ്റ്റ് 25, 2022
നാളികേര വികസന ബോര്ഡിന്റെ ആഭിമുഖ്യത്തില് 2022 സെപ്റ്റംബര് 2 മുതല് 4 വരെ കൊച്ചിയില് ഹോട്ടല് ലെ മെറിഡിയനില് ലോക നാളികേര ദിനം ആഘോഷവും ശില്പശാലയും നടക്കും. ആഘോഷങ്ങളുടെ ഉദ്ഘാടനം സെപ്റ്റംബര് 02, 2022 ന് കേന്ദ്ര കൃഷി കര്ഷക ക്ഷേമ മന്ത്രി ശ്രീ.നരേന്ദ്രസിംങ് തോമര് ഗുജറാത്തിലെ ജുനഗഡില് വിഡിയോ കോണ്ഫറണ്സിങ്ങിലൂടെ നിര്വഹിക്കും. ബോര്ഡിന്റെ സംസ്ഥാന തല ഓഫീസിന്റെ ഉദ്ഘാടനവും, ബോര്ഡിന്റെ ദേശീയ പുരസ്കാര ജേതാക്കളുടെയും, എക്സ്പോര്ട്ട് എക്സലന്സ് അവാര്ഡു ജേതാക്കളുടെയും പ്രഖ്യാപനവും അദ്ദേഹം നടത്തും. കേന്ദ്ര കൃഷി കര്ഷക ക്ഷേമ വകുപ്പ് സഹമന്ത്രി ശ്രീ. കൈലാഷ് ചൗധരി കൊച്ചിയിലെ ചടങ്ങില് പങ്കെടുത്ത് അവാര്ഡുകളുടെ വിതരണം നിര്വഹിക്കും.
ഇന്ത്യയില് എല്ലാ വര്ഷവും ലോക നാളികേര ദിനാഘോഷം നടത്തുന്നത് നാളികേര വികസന ബോര്ഡിന്റെ ആഭിമുഖ്യത്തിലാണ്. ഈ വര്ഷം നാളികേര ദിനത്തോടനുബന്ധിച്ച് അവാര്ഡുകളുടെ വിതരണവും നാളികേരത്തിന്റെ നല്ല കൃഷി രീതികള് എന്ന വിഷയത്തെ കുറിച്ച് ഇന്ത്യാ
ഗവണ്മെന്റും, അന്താരാഷ്ട്ര നാളികേര സമൂഹവും സംയുക്തമായി ഹോട്ടല് ലെ മെറിഡിയനില് സംഘടിപ്പിക്കുന്ന ശില്പശാലയും ഉണ്ടാവും.
ജുനഗഡിലെ ചടങ്ങില് അറുനൂറോളം കൃഷിക്കാരും ഉദ്യോഗസ്ഥരും പങ്കെടുക്കും.കൊച്ചിയില് നടക്കുന്ന പരിപാടികളില് രാജ്യത്തെ നാളികേര ഉത്പാദക സംസ്ഥാനങ്ങളില് നിന്നുള്ള 500 കര്ഷകരെ കൂടാതെ, ഐസിസി പ്രതിനിധികള്, കൃഷി - ഹോര്ട്ടിക്കള്ച്ചര് വകുപ്പുകളിലെ മുതിര്ന്ന ഉദ്യോഗസ്ഥര്, കാര്ഷിക സര്വകലകളിലെ വിദഗ്ധര് എന്നിവരും പങ്കെടുക്കും.
അന്താരാഷ്ട്ര നാളികേര സമൂഹത്തിന്റെ സ്ഥാപക ദിനമായ സെപ്റ്റംബര് 2, ഏഷ്യ പസഫിക് മേഖലയിലെ എല്ലാ നാളികേര ഉല്പാദക രാജ്യങ്ങളും വര്ഷം തോറും ലോക നാളികേര ദിനമായി ആചരിക്കുന്നു. ഈ വര്ഷത്തെ ലോകനാളികേര ദിനത്തിന്റെ പ്രമേയമായി ഐസിസി പ്രഖ്യാപിച്ചിരിക്കുന്നത് 'മെച്ചപ്പെട്ട ഭാവിക്കും ജീവിതത്തിനുമായി നാളികേരം കൃഷി ചെയ്യുക' എന്നതാണ്.
(നാളികേരത്തിന്റെ പ്രാധാന്യവും അതിനെ കുറിച്ചുള്ള അവബോധവും പൊതുസമൂഹത്തില് സൃഷ്ടിക്കുക, രാജ്യ രാജ്യാന്തര തലങ്ങളില് ഈ വിളയെ മുഖ്യ ശ്രദ്ധാകേന്ദ്രമാക്കുന്നതിന് സഹായിക്കുക തുടങ്ങിയവയാണ് നാളികേര ദിനാഘോഷത്തിന്റെ ലക്ഷ്യം.
പ്രധാനമന്ത്രിയുടെ ഓഫീസ്
ഒഡീഷയിലുണ്ടായ ട്രെയിൻ അപകടത്തിൽ മരിച്ചവർക്ക് പ്രധാനമന്ത്രി പി എം എൻ ആർ എഫിൽ നിന്ന് സഹായധനം പ്രഖ്യാപിച്ചു
ഒഡീഷയിലുണ്ടായ ട്രെയിൻ അപകടത്തിൽ മരിച്ചവർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന്  നിന്ന് പ്രധാനമന്ത്രി ശ്രീ നരേന്ദ്ര മോദി ധനസഹായം പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു ;
"ഒഡീഷയിൽ ട്രെയിൻ അപകടത്തിൽ മരിച്ചവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ വീതം നൽകും. പരിക്കേറ്റവർക്ക് 50,000 രൂപ വീതവും നൽകും: പ്രധാനമന്ത്രി "
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
IMT/5G ടെലികോം സേവനങ്ങൾക്കായുള്ള സ്പെക്ട്രം ലേലത്തിന് അപേക്ഷ ക്ഷണിച്ചുകൊണ്ട് ടെലികോം വകുപ്പ് വിജ്ഞാപനം പുറപ്പെടുവിച്ചു
5G-സേവന വിതരണം സുഗമമാക്കുന്നതിനും നിലവിലുള്ള ടെലികോം സേവനങ്ങൾ വർദ്ധിപ്പിക്കുന്നതിനുമായി, ടെലികോം വകുപ്പ് സ്പെക്ട്രം ലേലം ചെയ്യുന്നതിനുള്ള നടപടികൾ ആരംഭിക്കുകയും ഇത് സംബന്ധിച്ച അപേക്ഷ ക്ഷണിച്ചുകൊണ്ടുള്ള അറിയിപ്പ്  15.06.2022-ന് പുറപ്പെടുവിക്കുകയും ചെയ്തു.
സ്പെക്ട്രം ലേലം സംബന്ധിച്ച പ്രധാന വിവരങ്ങൾ:
1) ലേലം ചെയ്യുന്ന സ്പെക്ട്രം: 600 MHz, 700 MHz, 800 MHz, 900 MHz, 1800 MHz, 2100 MHz, 2300 MHz, 2500 MHz, 3300 MHz, 26 GHz എന്നിങ്ങനെ ലഭ്യമായ എല്ലാ സ്പെക്ട്രവും ലേലത്തിന്റെ ഭാഗമാണ്.
2) സാങ്കേതികവിദ്യ: ഈ ലേലത്തിലൂടെ അനുവദിക്കുന്ന സ്പെക്ട്രം, 5G  അല്ലെങ്കിൽ ആക്സസ് സർവീസ് ലൈസൻസിന്റെ പരിധിയിൽ വരുന്ന മറ്റേതെങ്കിലും സാങ്കേതികവിദ്യയ്ക്കായി ഉപയോഗിക്കാവുന്നതാണ്.
3) ലേല പ്രക്രിയ: സൈമൾട്ടേനിയസ് മൾട്ടിപ്പിൾ റൗണ്ട് അസെൻഡിംഗ്  ഇ-ലേലം.
4) അളവ്: ആകെ 72097.85 മെഗാഹെർട്സ് സ്പെക്ട്രം ലേലത്തിന് വച്ചിട്ടുണ്ട്.
5) സ്പെക്ട്രത്തിന്റെ കാലാവധി: ഇരുപത് വർഷത്തേക്ക് സ്പെക്ട്രം അനുവദിക്കും .
6) പണമടവ്: വിജയകരമായി ലേലം കൊള്ളുന്നവർക്ക് 7.2% പലിശ നിരക്കിൽ NPV കണക്കാക്കി 20 തുല്യ വാർഷിക ഗഡുക്കളായി പണമടയ്ക്കാൻ അനുവാദമുണ്ട്.
7) സ്പെക്ട്രം തിരിച്ചേൽപ്പിക്കൽ : ലേലത്തിലൂടെ ലഭിക്കുന്ന സ്പെക്ട്രം കുറഞ്ഞത് പത്ത് വർഷത്തിന് ശേഷം സറണ്ടർ ചെയ്യാവുന്നതാണ്.
8) സ്പെക്ട്രം ഉപയോഗ നിരക്ക്: ലേലത്തിലൂടെ ഏറ്റെടുക്കുന്ന സ്പെക്ട്രത്തിന് സ്പെക്ട്രം ഉപയോഗ നിരക്കുകൾ  ഉണ്ടാകില്ല.
9) ബാങ്ക് ഗ്യാരന്റികൾ: വിജയകരമായി ലേലം കൊള്ളുന്നവർക്ക് ഫിനാൻഷ്യൽ ബാങ്ക് ഗ്യാരന്റിയും  പെർഫോമൻസ് ബാങ്ക് ഗ്യാരന്റിയും  സമർപ്പിക്കേണ്ടതിന്റെ ആവശ്യകത ഒഴിവാക്കിയിട്ടുണ്ട്.
10) ക്യാപ്റ്റീവ് നോൺ-പബ്ലിക് നെറ്റ്വർക്ക്: ലേലത്തിലൂടെ നേടിയ സ്പെക്ട്രം ഉപയോഗിച്ച് വ്യവസായങ്ങൾക്കായി ഒറ്റപ്പെട്ട ക്യാപ്റ്റീവ് നോൺ-പബ്ലിക് നെറ്റ്വർക്ക് ലൈസൻസികൾക്ക് സജ്ജീകരിക്കാനാകും.
സ്പെക്ട്രം ലേലത്തിന്റെ കൂടുതൽ വിശദാംശങ്ങൾ, ബന്ധപ്പെട്ട മറ്റ് വിവരങ്ങൾ, കരുതല്ധനം, പ്രീ-ക്വാളിഫിക്കേഷൻ വ്യവസ്ഥകൾ, ഏണസ്റ്റ് മണി ഡെപ്പോസിറ്റ് , ലേല നിയമങ്ങൾ മുതലായവയും മുകളിൽ പറഞ്ഞിരിക്കുന്നവയുടെ മറ്റ് നിബന്ധനകളും വ്യവസ്ഥകളും NIA-യിൽ വ്യക്തമാക്കിയിട്ടുണ്ട്. അവ ടെലികോം വകുപ്പ് വെബ്സൈറ്റിൽ ലഭിക്കും: https://dot.gov.in/spectrum-management/2886
സ്പെക്ട്രം ലേലം 26.07.2022 ന് ആരംഭിക്കും.
RRTN
(Visitor Counter : 143
പ്രധാനമന്ത്രിയുടെ ഓഫീസ്
‘ഗ്ലോബൽ സിറ്റിസൺ ലൈവിൽ’ പ്രധാനമന്ത്രി സെപ്റ്റംബർ 25 -ന് വീഡിയോ പ്രസംഗം നടത്തും
'ഗ്ലോബൽ സിറ്റിസൺ ലൈവ്' എന്ന പരിപാടിയിൽ പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബർ 25 -ന് വൈകുന്നേരം ഒരു വീഡിയോ പ്രസംഗം നടത്തും.
കൊടിയ ദാരിദ്ര്യത്തിന് അറുതിവരുത്താൻ പ്രവർത്തിക്കുന്ന ഒരു ആഗോള അഭിഭാഷക സംഘടനയാണ് 'ഗ്ലോബൽ സിറ്റിസൺ'. മുംബൈ, ന്യൂയോർക്ക്, പാരീസ്, റിയോ ഡി ജനീറോ, സിഡ്നി, ലോസ് ഏഞ്ചൽസ്, ലാഗോസ്, സിയോൾ എന്നിവയുൾപ്പെടെയുള്ള പ്രധാന നഗരങ്ങളിൽ തത്സമയ പരിപാടികൾ ഉൾപ്പെടുന്ന 24 മണിക്കൂർ പരിപാടിയാണ് 'ഗ്ലോബൽ സിറ്റിസൺ ലൈവ്'. 120 രാജ്യങ്ങളിലും ഒന്നിലധികം സോഷ്യൽ മീഡിയ ചാനലുകളിലും പരിപാടി പ്രക്ഷേപണം ചെയ്യും.
(
പ്രധാനമന്ത്രിയുടെ ഓഫീസ്
പതിറ്റാണ്ടുകൾക്ക് ശേഷം 2022ലെ ഏഷ്യൻ ഗെയിംസിൽ ചരിത്രപരമായ സ്വർണ മെഡൽ നേടിയ അശ്വാഭ്യാസ ടീമിനെ പ്രധാനമന്ത്രി അഭിനന്ദിച്ചു
41 വർഷത്തിനുശേഷം 2022-ൽ ഹാങ്ഷൗവിൽ നടന്ന ഏഷ്യൻ ഗെയിംസിൽ അശ്വാഭ്യാസം ടീമിനത്തിൽ സ്വർണം നേടിയ ഹൃദയ് ഛേഡ, അനുഷ് അഗർവാല, സുദീപ്തി ഹജേല, ദിവ്യാകൃത് സിങ് എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
സമൂഹമാധ്യമമായ ‘എക്സി’ൽ പ്രധാനമന്ത്രി പോസ്റ്റ് ചെയ്തതിങ്ങനെ:
“പതിറ്റാണ്ടുകൾക്ക് ശേഷം, നമ്മുടെ അശ്വാഭ്യാസ ടീം ഏഷ്യൻ ഗെയിംസിൽ സ്വർണം നേടിയത് അങ്ങേയറ്റം അഭിമാനകരമാണ്!
ഹൃദയ് ഛേഡ, അനുഷ് അഗർവാല, സുദീപ്തി ഹജേല, ദിവ്യാകൃത് സിങ് എന്നിവർ സമാനതകളില്ലാത്ത കഴിവും ടീം വർക്കും പ്രകടിപ്പിക്കുകയും അന്താരാഷ്ട്ര വേദിയിൽ നമ്മുടെ രാജ്യത്തിന്റെ അന്തസുയർത്തുകയും ചെയ്തു.
ഈ ചരിത്ര നേട്ടത്തിന് ടീമിന് എന്റെ ഹൃദയംഗമമായ അഭിനന്ദനങ്ങൾ”.
NS
(